CELEX: 32021D1965
Language: da
Date: 2021-11-11 00:00:00
Title: Rådets afgørelse (FUSP) 2021/1965 af 11. november 2021 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela

12.11.2021   
               
               
                  DA
               
               
                  Den Europæiske Unions Tidende
               
               
                  L 400/148
               
            
         RÅDETS AFGØRELSE (FUSP) 2021/1965
         af 11. november 2021
         om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 13. november 2017 vedtog Rådet afgørelse (FUSP) 2017/2074 (1) om restriktive foranstaltninger på baggrund af situationen i Venezuela.
                  
               
                     (2)
                  
                  
                     I betragtning af den igangværende politiske, økonomiske, sociale og humanitære krise i Venezuela og de vedvarende handlinger, der underminerer demokratiet, retsstatsprincippet og respekten for menneskerettighederne, vedtog Rådet den 12. november 2020 afgørelse (FUSP) 2020/1700 (2), der forlængede de gældende restriktive foranstaltninger, herunder alle udpegningerne, indtil den 14. november 2021.
                  
               
                     (3)
                  
                  
                     I lyset af den fortsatte alvorlige situation i Venezuela vedtog Rådet den 22. februar 2021 afgørelse (FUSP) 2021/276 (3), der udpegede 19 personer.
                  
               
                     (4)
                  
                  
                     Rådet har taget de gældende restriktive foranstaltninger op til fornyet overvejelse i overensstemmelse med artikel 13 i afgørelse (FUSP) 2017/2074. På grundlag af denne fornyede overvejelse bør de restriktive foranstaltninger, herunder alle udpegningerne, forlænges indtil den 14. november 2022, og begrundelsen for 26 personer bør ajourføres.
                  
               
                     (5)
                  
                  
                     Disse foranstaltninger påvirker ikke den brede befolkning og kan ophæves, i takt med at der gøres fremskridt med at genindføre demokratiet, retsstatsprincippet og respekten for menneskerettighederne i Venezuela.
                  
               
                     (6)
                  
                  
                     Afgørelse (FUSP) 2017/2074 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2017/2074 foretages følgende ændringer:
            
                        1)
                     
                     
                        Artikel 13, stk. 1, affattes således:
                        »Denne afgørelse anvendes indtil den 14. november 2022.«
                     
                  
                        2)
                     
                     
                        Bilag I ændres som anført i bilaget til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 11. november 2021.
            
               
                  På Rådets vegne
               
               Z. POČIVALŠEK
               
                  Formand
               
            
         
         
            (1)  Rådets afgørelse (FUSP) 2017/2074 af 13. november 2017 om restriktive foranstaltninger på baggrund af situationen i Venezuela (EUT L 295 af 14.11.2017, s. 60).
         
            (2)  Rådets afgørelse (FUSP) 2020/1700 af 12. november 2020 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela (EUT L 381 af 13.11.2020, s. 24).
         
            (3)  Rådets afgørelse (FUSP) 2021/276 af 22. februar 2021 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela (EUT L 60I af 22.2.2021, s. 9).
      
      
         
            BILAG
            Oplysningerne i punkt 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 og 55 i bilag I til afgørelse (FUSP) 2017/2074 erstattes af følgende oplysninger:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse
                        
                     
                           »1.
                        
                        
                           Néstor Luis REVEROL TORRES
                        
                        
                           Fødselsdato: 28. oktober 1964
                           Køn: mand
                        
                        
                           Minister for elektrisk energi siden oktober 2020, næstformand for bygge- og anlægsarbejder og tjenesteydelser og generalsekretær for elektricitetsgeneralstaben siden april 2019. Indenrigs-, justits- og fredsminister fra 2016 til oktober 2020. General for den bolivariske nationalgarde siden august 2020. Ansvarlig for alvorlige krænkelser af menneskerettighederne, herunder tortur af (politiske) fanger, og undertrykkelse af den demokratiske opposition i Venezuela, herunder forbud mod og undertrykkelse af politiske demonstrationer, begået af sikkerhedsstyrkerne under hans kommando.
                        
                        
                           22.1.2018
                        
                     
                           4.
                        
                        
                           Antonio José BENAVIDES TORRES
                        
                        
                           Fødselsdato: 13. juni 1961
                           Køn: mand
                        
                        
                           Medlem af den udemokratisk valgte nationalforsamling. Chef for hovedstadsområdets (Distrito Capital) regering indtil januar 2018. Øverstbefalende for den bolivariske nationalgarde frem til den 21. juni 2017. Involveret i undertrykkelse af civilsamfundet og den demokratiske opposition i Venezuela og ansvarlig for alvorlige krænkelser af menneskerettighederne begået af den bolivariske nationalgarde under hans kommando. Hans handlinger og politikker som øverstbefalende for den bolivariske nationalgarde, herunder den bolivariske nationalgardes ledende rolle i forbindelse med overvågning af civile demonstrationer og offentlige støtte til, at militære domstole bør have jurisdiktion over civile, har undergravet retsstaten i Venezuela.
                        
                        
                           22.1.2018
                        
                     
                           7.
                        
                        
                           Diosdado CABELLO RONDÓN
                        
                        
                           Fødselsdato: 15. april 1963
                           Køn: mand
                        
                        
                           Medlem af den udemokratisk valgte nationalforsamling, tidligere formand for den forfatningsgivende forsamling og førstenæstformand for Venezuelas forenede socialistparti (PSUV). Involveret i undergravning af demokratiet og retsstaten i Venezuela, herunder ved brug af medierne til offentligt at angribe og true den politiske opposition, andre medier og civilsamfundet.
                        
                        
                           22.1.2018
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Fødselsdato: 19. juli 1962
                           Køn: mand
                        
                        
                           Formand for forsvars- og sikkerhedsudvalget i den udemokratisk valgte nationalforsamling siden januar 2021. Tidligere generalstabschef for den øverstkommanderende for de væbnede styrker (mellem juli 2019 og september 2020). Tidligere øverstkommanderende for den venezuelanske bolivariske nationale hær (indtil juli 2019). Tidligere øverstbefalende for den venezuelanske bolivariske nationale hær og tidligere chef for Venezuelas Comprehensive Defence Region of the Central Zone (REDI Central). Ansvarlig for alvorlige krænkelser af menneskerettighederne af styrker under hans kommando i hans tid som øverstbefalende for den venezuelanske bolivariske nationale hær, herunder overdreven magtanvendelse og mishandling af fanger. Han er gået målrettet efter den demokratiske opposition og har støttet brug af militærdomstole til at stille civile demonstranter for retten.
                        
                        
                           25.6.2018
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Fødselsdato: 18. maj 1969
                           Køn: kvinde
                        
                        
                           Vicepræsident for Venezuela, økonomi-, finans- og handelsminister. Tidligere præsident for den ulovlige forfatningsgivende forsamling og tidligere medlem af præsidentens kommission for den ulovlige nationale forfatningsgivende forsamling. Hendes handlinger i præsidentens kommission og derefter som præsident for den nationale forfatningsgivende forsamling har undergravet demokratiet og retsstaten i Venezuela, herunder ved at tilrane sig nationalforsamlingens beføjelser og bruge dem til at gå målrettet efter oppositionen og til at forhindre dem i at deltage i den politiske proces.
                        
                        
                           25.6.2018
                        
                     
                           18.
                        
                        
                           Xavier Antonio MORENO REYES
                        
                        
                           Køn: mand
                        
                        
                           Generalsekretær for det nationale valgråd (CNE) fra 2009 til juni 2020. I denne funktion fremmede og legitimerede Moreno Reyes CNE's afgørelser og gav dem troværdighed, da CNE's generalsekretær har indflydelse på dagsordensfastsættelse og formalisering af afgørelser. Moreno Reyes vedblev med at være generalsekretær for CNE, mens demokratiet blev alvorligt undergravet, og CNE's uafhængige rolle i valgprocessen blev bragt i fare. Han er derfor ansvarlig for at undergrave demokratiet i Venezuela, herunder ved at fremme etablering af den ulovlige forfatningsgivende forsamling og manipulering af valgprocessen.
                        
                        
                           25.6.2018
                        
                     
                           20.
                        
                        
                           Rafael Ramón BLANCO MARRERO
                        
                        
                           Fødselsdato: 28. februar 1968
                           ID-nummer: V-6250588
                           Køn: mand
                        
                        
                           Generalmajor i den venezuelanske bolivariske nationale hær siden den 5. juli 2019. Tidligere vicedirektør for generaldirektoratet for militær kontraefterretning (Dirección General de Contrainteligencia Militar (DGCIM)). Ansvarlig for alvorlige krænkelser af menneskerettighederne, herunder tortur, overdreven magtanvendelse og mishandling af fanger i DGCIM-faciliteter, som blev begået af DGCIM-embedsmænd under hans kommando. Sat i forbindelse med kaptajn Acostas død.
                        
                        
                           27.9.2019
                        
                     
                           25.
                        
                        
                           Hannover Esteban GUERRERO MIJARES
                        
                        
                           Fødselsdato: 14. januar 1971
                           Køn: mand
                        
                        
                           Næstkommanderende og stabschef for 35. militærpolitibrigade siden august 2020. Chef for undersøgelsesafdelingen i generaldirektoratet for militær kontraefterretning (Dirección General de Contrainteligencia Militar (DGCIM)) fra mindst april 2019 til august 2019. Som chef for undersøgelsesafdelingen overvågede han DGCIM-faciliteten i Boleita. Ansvarlig for alvorlige krænkelser af menneskerettighederne, herunder tortur, overdreven magtanvendelse og mishandling af fanger, begået af ham selv og af embedsmænd under hans kommando, navnlig i Boleita. Sat i forbindelse med kaptajn Acostas død.
                        
                        
                           27.9.2019
                        
                     
                           27.
                        
                        
                           Gladys DEL VALLE REQUENA
                        
                        
                           Fødselsdato: 9. november 1952
                           Fødested: Puerto Santo, Sucre, Venezuela
                           ID-nummer: V-4114842
                           Køn: kvinde
                        
                        
                           Medlem af den udemokratisk valgte nationalforsamling og tidligere medlem og andennæstformand for den ikkeanerkendte nationale forfatningsgivende forsamling. I sin ledende rolle i den ikkeanerkendte nationale forfatningsgivende forsamling har hun undergravet demokratiet og retsstaten i Venezuela, herunder ved at underskrive det dekret, der fratog Juan Guaidó, formand for Venezuelas nationalforsamling, hans parlamentariske immunitet.
                        
                        
                           29.6.2020
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Fødselsdato: 18. juni 1963
                           Fødested: Caracas, Distrito Capital, Venezuela
                           ID-nummer: V-6432672
                           Køn: kvinde
                        
                        
                           Medlem af den udemokratisk valgte nationalforsamling og tidligere førstenæstformand for den ikkeanerkendte nationale forfatningsgivende forsamling. I sin ledende rolle i den ikkeanerkendte nationale forfatningsgivende forsamling har hun undergravet demokratiet og retsstaten i Venezuela, herunder ved at underskrive det dekret, der fratog Juan Guaidó, formand for Venezuelas nationalforsamling, hans parlamentariske immunitet.
                        
                        
                           29.6.2020
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Fødselsdato: 4. august 1963
                           Fødested: Caracas, Distrito Capital, Venezuela
                           ID-nummer: V-7659695
                           Køn: mand
                        
                        
                           Rigsrevisor siden den 23. oktober 2018 og tidligere første- og andennæstformand for den ikkeanerkendte nationale forfatningsgivende forsamling. Hans handlinger har undergravet demokratiet og retsstaten i Venezuela, herunder ved at han har udelukket oppositionsmedlemmer fra at udføre et offentligt hverv i 15 år og har ledet den ikkeanerkendte nationale forfatningsgivende forsamling, undertegnet »loven mod had«, retfærdiggjort fjernelsen af en lovligt valgt oppositionsleder og forbudt Juan Guaidó at stille op til noget offentligt hverv.
                        
                        
                           29.6.2020
                        
                     
                           34.
                        
                        
                           Luis Eduardo PARRA RIVERO
                        
                        
                           Fødselsdato: 7. juli 1978
                           ID-nummer: V-14211633
                           Køn: mand
                        
                        
                           Medlem af den udemokratisk valgte nationalforsamling. Som medlem af nationalforsamlingen valgt i 2015 satte han sit eget valg til formand for nationalforsamlingen i scene den 5. januar 2020 og derved undergravede demokratiet og retsstaten i Venezuela. Valget fandt sted, mens flere parlamentsmedlemmers adgang til nationalforsamlingens lokaler blev blokeret af militærpolitiet, og uden at et beslutningsdygtigt antal medlemmer var til stede. Oppositionsmedlemmer var derfor nødt til at forsamles uden for nationalforsamlingens lokaler for at genvælge Juan Guaidó som formand. Kort efter det simulerede valg af Parra Rivero, som blev støttet af regimets politiske parti (PSUV), blev Parra Rivero budt velkommen af Maduro og den ikkeanerkendte nationale forfatningsgivende forsamling.
                        
                        
                           29.6.2020
                        
                     
                           35.
                        
                        
                           Franklyn Leonardo DUARTE
                        
                        
                           Fødselsdato: 15. maj 1977
                           ID-nummer: V-3304045
                           Køn: mand
                        
                        
                           Medlem af den udemokratisk valgte nationalforsamling. Tidligere medlem af og ulovligt valgt førstenæstformand for nationalforsamlingen valgt i 2015. Som medlem nationalforsamlingen valgt i 2015 satte han sit eget valg til førstenæstformand for nationalforsamlingen i scene den 5. januar 2020 og undergravede derved demokratiet og retsstaten i Venezuela. Valget fandt sted, mens flere parlamentsmedlemmers adgang til nationalforsamlingens lokaler blev blokeret af militærpolitiet, og uden at et beslutningsdygtigt antal medlemmer var til stede. Oppositionsmedlemmer var derfor nødt til at forsamles uden for nationalforsamlingens lokaler for at genvælge Juan Guaidó som formand. Kort efter det simulerede valg af Duarte, som blev støttet af regimets politiske parti (PSUV), blev valget af nationalforsamlingens ledelse hilst velkommen af Maduro og den ikkeanerkendte nationale forfatningsgivende forsamling.
                        
                        
                           29.6.2020
                        
                     
                           36.
                        
                        
                           José Gregorio NORIEGA FIGUEROA
                        
                        
                           Fødselsdato: 21. februar 1969
                           ID-nummer: V-8348784
                           Køn: mand
                        
                        
                           Medlem af den udemokratisk valgte nationalforsamling. Tidligere medlem af og ulovligt valgt andennæstformand for nationalforsamlingen valgt i 2015. Uretmæssigt udpeget formand for ad-hoc-bestyrelsen for det politiske parti Voluntad Popular. Som medlem af nationalforsamlingen valgt i 2015 satte han sit eget valg til andennæstformand for nationalforsamlingen i scene den 5. januar 2020 og undergravede derved demokratiet og retsstaten i Venezuela. Valget fandt sted, mens flere parlamentsmedlemmers adgang til nationalforsamlingens lokaler blev blokeret af militærpolitiet, og uden at et beslutningsdygtigt antal medlemmer var til stede. Oppositionsmedlemmer var derfor nødt til at forsamles uden for nationalforsamlingens lokaler for at genvælge Juan Guaidó som formand. Kort efter det simulerede valg af Noriega, som blev støttet af regimets politiske parti (PSUV), blev valget af nationalforsamlingens ledelse hilst velkommen af Maduro og den ikkeanerkendte nationale forfatningsgivende forsamling. I juli 2020 overtog Noriega med hjælp fra Venezuelas højesteret (Tribunal Supremo de Justicia (TSJ)) uretmæssigt lederskabet for det politiske parti Voluntad Popular og underminerede således yderligere demokratiet i Venezuela.
                        
                        
                           29.6.2020
                        
                     
                           37.
                        
                        
                           Remigio CEBALLOS ICHASO
                        
                        
                           Fødselsdato: 1. maj 1963
                           ID-nummer: V-6557495
                           Køn: mand
                        
                        
                           Tidligere øverstbefalende for den operationelle og strategiske kommando i Venezuelas bolivariske nationale væbnede styrker (Comando Estratégico Operacional Fuerzas Armadas Nacionales Bolivarianas (CEOFANB)), Venezuelas væbnede styrkers højeste organ (juni 2017 — juli 2021). CEOFANB kontrollerer de bolivariske nationale væbnede styrker (FANB) og den bolivariske nationalgarde. CEOFANB er også ansvarlig for at koordinere FANB-interventioner i demonstrationer.
                           Han var i sin stilling som øverstbefalende for CEOFANB ansvarlig for alvorlige krænkelser af menneskerettighederne, herunder overdreven magtanvendelse og umenneskelig og nedværdigende behandling foretaget af FANB-tjenestemænd og af underordnede styrker under hans kommando, herunder den bolivariske nationalgarde. Forskellige kilder, herunder den uafhængige internationale undersøgelsesmission vedrørende Den Bolivariske Republik Venezuela, tilregner FANB og den bolivariske nationalgarde krænkelser af menneskerettighederne.
                        
                        
                           22.2.2021
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Fødselsdato: 27. april 1946
                           Køn: mand
                        
                        
                           Dommer i højesterets forfatningskammer (Tribunal Supremo de Justicia (TSJ)). Som medlem af højesterets forfatningskammer er han ansvarlig for handlinger, udtalelser og afgørelser, som har krænket nationalforsamlingens forfatningsmæssige beføjelser og undergravet oppositionens valgrettigheder, herunder højesterets ensidige udnævnelse af det nationale valgråd (Consejo Nacional Electoral (CNE)) i juni 2020 og suspensionen og den ensidige udskiftning af ledelsen af tre af de vigtigste demokratiske oppositionspartier i juni og juli 2020 samt forlængelsen af afgørelsen om Acción Democrática med endnu et år i maj 2021. Hans handlinger har derfor undergravet demokratiet og retsstaten i Venezuela, og han har støttet og lettet den udøvende magts undergravning af demokratiet og retsstaten.
                        
                        
                           22.2.2021
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Fødselsdato: 7. marts 1965
                           Køn: kvinde
                        
                        
                           Formand for højesterets forfatningskammer og førstevicepræsident for højesteret siden den 5. februar 2021. Dommer i højesterets forfatningskammer (Tribunal Supremo de Justicia (TSJ)) siden december 2005. Som medlem af højesterets forfatningskammer er hun ansvarlig for handlinger, udtalelser og afgørelser, som har krænket nationalforsamlingens forfatningsmæssige beføjelser og undergravet oppositionens valgrettigheder, herunder højesterets ensidige udnævnelse af det nationale valgråd (Consejo Nacional Electoral (CNE)) i juni 2020 og suspensionen og den ensidige udskiftning af ledelsen af tre af de vigtigste demokratiske oppositionspartier i juni og juli 2020 samt forlængelsen af afgørelsen om Acción Democrática med endnu et år i maj 2021. Hendes handlinger har derfor undergravet demokratiet og retsstaten i Venezuela, og hun har støttet og lettet den udøvende magts undergravning af demokratiet og retsstaten.
                        
                        
                           22.2.2021
                        
                     
                           43.
                        
                        
                           Calixto Antonio ORTEGA RÍOS
                        
                        
                           Fødselsdato: 12. oktober 1950
                           Køn: mand
                        
                        
                           Dommer i højesterets forfatningskammer (Tribunal Supremo de Justicia (TSJ)). Som medlem af højesterets forfatningskammer er han ansvarlig for handlinger, udtalelser og afgørelser, som har krænket nationalforsamlingens forfatningsmæssige beføjelser og undergravet oppositionens valgrettigheder, herunder højesterets ensidige udnævnelse af det nationale valgråd (Consejo Nacional Electoral (CNE)) i juni 2020 og suspensionen og den ensidige udskiftning af ledelsen af tre af de vigtigste demokratiske oppositionspartier i juni og juli 2020 samt forlængelsen af afgørelsen om Acción Democrática med endnu et år i maj 2021. Hans handlinger har derfor undergravet demokratiet og retsstaten i Venezuela, og han har støttet og lettet den udøvende magts undergravning af demokratiet og retsstaten.
                        
                        
                           22.2.2021
                        
                     
                           44.
                        
                        
                           René Alberto DEGRAVES ALMARZA
                        
                        
                           Køn: mand
                        
                        
                           Dommer i højesterets forfatningskammer (Tribunal Supremo de Justicia (TSJ)). Som medlem af højesterets forfatningskammer er han ansvarlig for handlinger, udtalelser og afgørelser, som har krænket nationalforsamlingens forfatningsmæssige beføjelser og undergravet oppositionens valgrettigheder, herunder højesterets ensidige udnævnelse af det nationale valgråd (Consejo Nacional Electoral (CNE)) i juni 2020 og suspensionen og den ensidige udskiftning af ledelsen af tre af de vigtigste demokratiske oppositionspartier i juni og juli 2020 samt forlængelsen af afgørelsen om Acción Democrática med endnu et år i maj 2021. Hans handlinger har derfor undergravet demokratiet og retsstaten i Venezuela, og han har støttet og lettet den udøvende magts undergravning af demokratiet og retsstaten.
                        
                        
                           22.2.2021
                        
                     
                           45.
                        
                        
                           Arcadio DELGADO ROSALES
                        
                        
                           Fødselsdato: 23. september 1954
                           Køn: mand
                        
                        
                           Dommer i og næstformand for højesterets forfatningskammer (Tribunal Supremo de Justicia (TSJ)). Som medlem af højesterets forfatningskammer er han ansvarlig for handlinger, udtalelser og afgørelser, som har krænket nationalforsamlingens forfatningsmæssige beføjelser og undergravet oppositionens valgrettigheder, herunder højesterets ensidige udnævnelse af det nationale valgråd (Consejo Nacional Electoral (CNE)) i juni 2020 og suspensionen og den ensidige udskiftning af ledelsen af tre af de vigtigste demokratiske oppositionspartier i juni og juli 2020 samt forlængelsen af afgørelsen om Acción Democrática med endnu et år i maj 2021. Hans handlinger har derfor undergravet demokratiet og retsstaten i Venezuela, og han har støttet og lettet den udøvende magts undergravning af demokratiet og retsstaten.
                        
                        
                           22.2.2021
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Fødselsdato: 13. december 1947
                           Køn: kvinde
                        
                        
                           Dommer i højesterets forfatningskammer (Tribunal Supremo de Justicia (TSJ)). Som medlem af højesterets forfatningskammer er hun ansvarlig for handlinger, udtalelser og afgørelser, som har krænket nationalforsamlingens forfatningsmæssige beføjelser og undergravet oppositionens valgrettigheder, herunder højesterets ensidige udnævnelse af det nationale valgråd (Consejo Nacional Electoral (CNE)) i juni 2020 og suspensionen og den ensidige udskiftning af ledelsen af tre af de vigtigste demokratiske oppositionspartier i juni og juli 2020 samt forlængelsen af afgørelsen om Acción Democrática med endnu et år i maj 2021. Hendes handlinger har derfor undergravet demokratiet og retsstaten i Venezuela, og hun har støttet og lettet den udøvende magts undergravning af demokratiet og retsstaten.
                        
                        
                           22.2.2021
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Fødselsdato: 29. april 1968
                           Fødested: La Guaira (delstaten La Guaira, Venezuela)
                           ID-nummer: V-6978710
                           Køn: kvinde
                        
                        
                           Formand for højesterets valgkammer (Tribunal Supremo de Justicia (TSJ)) siden maj 2021. Tidligere forkvinde for det nationale valgråd (Consejo Nacional Electoral (CNE)), udnævnt den 13. juni 2020. Tidligere medlem af valgkammeret og plenarkammeret i højesteret (TSJ), anden næstforkvinde for TSJ fra 2015 til den 24. februar 2017, næstforkvinde for TSJ fra den 24. februar 2017 til den 12. juni 2020. Som medlem af TSJ's valgkammer er Alfonzo Izaguirre ansvarlig for de handlinger, der i december 2015 blev foretaget mod den da nyvalgte nationalforsamling, og som førte til, at nationalforsamlingen ikke kunne udøve sine lovgivningsbeføjelser. Desuden accepterede hun, at TSJ i juni 2020 udnævnte hende til forkvinde for CNE, selv om nationalforsamlingen har denne beføjelse. I denne rolle forberedte hun og førte tilsyn med det udemokratiske valg til nationalforsamlingen, som blev afholdt den 6. december 2020, og deltog i ændringen den 30. juni 2020 af reglerne for disse valg uden formelt at forlade TSJ (midlertidig tilladelse til at integrere CNE). Efter fornyelsen af CNE i maj 2021 vendte hun tilbage til TSJ. Hendes handlinger har derfor undergravet demokratiet og retsstaten i Venezuela.
                        
                        
                           22.2.2021
                        
                     
                           48.
                        
                        
                           Leonardo Enrique MORALES POLEO
                        
                        
                           Køn: mand
                        
                        
                           Tidligere næstformand for det nationale valgråd (Consejo Nacional Electoral (CNE)) og formand for kommissionen for politisk deltagelse og finansiering (august 2020 — maj 2021).
                           Morales Poleo blev den 7. august 2020 udnævnt til næstformand for CNE og formand for kommissionen for politisk deltagelse og finansiering af højesteret (Tribunal Supremo de Justicia (TSJ)), selv om nationalforsamlingen har denne beføjelse. Lige inden sin udnævnelse gjorde han desuden tjeneste i det progressive fremskridtsparti (Avanzada progresista). Som medlem af CNE deltog han fuldt ud i tilsynet med valgprocessen, som førte til det udemokratiske valg til nationalforsamlingen den 6. december 2020. Hans handlinger har derfor undergravet demokratiet og retsstaten i Venezuela.
                        
                        
                           22.2.2021
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           ID-nummer: V-10132041
                           Køn: mand
                        
                        
                           Formand for den statslige virksomhed Corporación Ecosocialista Ezequiel Zamora (CORPOEZ) siden marts 2021. Generalmajor og vicedirektør for generaldirektoratet for militær kontraefterretning (Dirección General de Contrainteligencia Militar (DGCIM)) fra den 21. august 2020 til den 11. marts 2021. Efterfølger for general Rafael Ramón Blanco Marrero. Carvallo Guevara gjorde tidligere tjeneste for DGCIM i regionen Los Andes og havde en højere stilling i den bolivariske nationalgarde. Ansvarlig for alvorlige krænkelser af menneskerettighederne i Venezuela begået af DGCIM-tjenestemænd under hans kommando. DGCIM karakteriseres i de resultater fra den uafhængige internationale undersøgelsesmission vedrørende Den Bolivariske Republik Venezuela, der for nylig er offentliggjort, som en institution, der er direkte ansvarlig for at udføre alvorlige krænkelser af menneskerettighederne.
                        
                        
                           22.2.2021
                        
                     
                           53.
                        
                        
                           Carlos Enrique TERÁN HURTADO
                        
                        
                           ID-nummer: V-8042567
                           Køn: mand
                        
                        
                           Brigadegeneral siden den 5. juli 2019 og chef for det særlige direktorat for strafferetlig efterforskning i generaldirektoratet for militær kontraefterretning (Dirección General de Contrainteligencia Militar (DGCIM)) fra 2019 til 2021. Brigadegeneral Terán Hurtado tjente i tidligere funktioner som politichef i delstaten Falcón og chef for DGCIM i delstaten Táchira. Ansvarlig for alvorlige krænkelser af menneskerettighederne, herunder grusom og umenneskelig behandling af fanger begået af DGCIM-tjenestemænd under hans kommando. Brigadegeneral Terán Hurtado er i de detaljerede resultater fra den uafhængige internationale undersøgelsesmission vedrørende Den Bolivariske Republik Venezuela specifikt udpeget som en af de ansvarlige aktører og sættes i forbindelse med sagen om kaptajn de la Sotta.
                        
                        
                           22.2.2021
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Fødselsdato: 28. september 1969
                           ID-nummer: V-6864238
                           Køn: mand
                        
                        
                           Direktør for kontoret for videnskabelig, strafferetlig og retsmedicinsk efterforskning (Cuerpo de Investigaciones Científicas, Penales y Criminalísticas (CICPC)) siden den 5. februar 2016. Tidligere fungerede han som vicedirektør for CICPC. Ansvarlig for alvorlige krænkelser af menneskerettighederne begået af CICPC-tjenestemænd under hans myndighed. Rapporten fra den uafhængige internationale undersøgelsesmission vedrørende Den Bolivariske Republik Venezuela karakteriserer CICPC som en institution, der begår systematiske krænkelser af menneskerettighederne i Venezuela. CICPC er også involveret i udenretslige henrettelser ifølge den rapport fra FN's højkommissær for menneskerettigheder, der blev offentliggjort den 16. juni 2021.
                        
                        
                           22.2.2021«.